cyanic-selkie/wikianc huggingface dataset:
Wilson Kipketer
Wilson Kipketer Kosgei er ein kenyansk tidlegare friidrettsutøvar frå landsbyen Kapchemoyiwo i Kenya som representerte Danmark. Han vart verdsmeister på 800 meter tre gongar på rad; 1995, 1997 og 1999. I 2000 vann han OL-sølv og 2004 OL-bronse på same distansen. Sommaren 1997 forbetra Kipketer verdsrekorden to gongar, fyrst med eit halvt sekund til 1.41,24 i Zürich, og deretter den 7. juli til 1.41,11 i Köln. Rekorden vart sletta av David Rudisha i 2010.
Ankeritt
Ankeritt er eit gult til brunleg karbonatmineral, Ca(Fe,Mg,Mn)(CO3)2, nærskyldt med dolomitt.
Leddyr i kulturen
Leddyr speler mange roller i menneskeleg kultur, sosial åtferd og normer i menneskelege samfunn overført gjennom sosial læring, inkludert som mat og i kunst, soger, mytologi og religion. Mange av desse aspekta gjeld insekt, som er viktige både økonomisk og symbolsk, frå bruken av honningbier til skarabear i det gamle Egypt. Andre kulturelt viktige leddyr er krepsdyr som krabbar, hummarar og kreps, som er populære motiv i kunst, særleg stilleben, og edderkoppdyr som edderkoppar og skorpionar, som har gift som kan ha medisinsk bruk. Krepsen og skorpionen er stjernebilde og astrologiske stjerneteikn i dyrekrinsen.
Leddyra er ei biologisk rekkje i dyreriket som har føter med ledd. Gruppa omfattar insekt, edderkoppdyr, mangefotingar og krepsdyr. Insekt kan ha mange roller i kulturen, inkludert den direkte bruken sin som mat, innan medisin, til farging og innan vitskapen, der bananfluge (Drosophila melanogaster) har rolla som modellorganisme ved studiar innan genetikk og utviklingsbiologi.
Som mat
Krepsdyr er ei viktig matkjelde, der dei viktigaste sortane er ulike typar tifotkreps: krabbar, hummarar, krepsar og reker. Over 60 % av vekta av alle krepsdyr fanga til konsum er reker. I 2007 stod krepsdyr for rundt 10,700,000 tonn mat. Nesten 80 % blir produsert i Asia, medan Kina åleine produserer nesten halvparten av totalen i verda. Krepsdyr som ikkje er tifotkreps blir ikkje konsumerte så mykje, med berre 118 000 tonn kril fanga, sjølv om kril står for ein av dei største biomassane på jorda.
Krabbar utgjer 20 % av alle marine krepsdyr som blir fanga, oppdretta og konsumerte over heile verda, totalt 1,5 millionar tonn årleg. Ein art, Portunus trituberculatus, står for ein femdel av totalen. Andre kommersielt viktige takson er Portunus pelagicus, fleire artar i slekta Chionoecetes, den blå krabben (Callinectes sapidus), Charybdis spp., taskekrabbe (Cancer pagurus), Metacarcinus magister og Scylla serrata, som kvar gjev over 20 000 tonn årleg.
Hummarar blir fanga i teiner merka med bøyer. Ein fiskar etter hummar på djupner mellom 2 og 900 meter, sjølv om nokre av dei lever så djupt som 3 700 meter. Teinene er laga av galvanisert stål dekt med plastikk eller tre. Ein hummarfiskar kan ha ansvar for så mange som 2 000 teiner. Rundt år 2000 byrja ein på grunn av overfiske og stor etterspurnad å utvikla hummaroppdrett. Denne verksemda var vanskeleg å gjera lønsam ettersom hummarar som går saman et kvarandre (kannibalisme), og dei veks sakte.
Ein et insekt i rundt åtti prosent av landa i verda. Mellom 1 000 og 2 000 ulike artar blir etne. Insekt brukt til mat ulike stader i verda kan vera sirissar, sikadar, grashopper, maur, ulike billelarvar (til dømes av stor mjølbille) og larvar av ulike sommarfuglar (som Omphisa fuscidentalis, Gonimbrasia belina, silkeorm og voksorm). Edderkoppdyr som edderkoppar, skorpionar og middar blir også brukte som mat over heile verda. Fugleedderkoppar kan steikast til ein delikatesse i Kambodsja, og blir også etne av piaroafolk frå sørleg Venezuela – før dei kan etast må dei irriterande håra, som er den viktigaste forsvarsmekanismen til dyra, fjernast.
Innan vitskapen
Insekt har gjeve idear til vitskap og ingeniørfag, til dømes har kjølesystemet til termittuer blitt etterlikna i arkitekturen.
Edderkoppgift er eit mogleg mindre ureinande alternativ til eldre skadedyrmiddel, ettersom dei er dødelege for insekt men som regel ufarlege for virveldyr. Australske Atracidae-edderkoppar er ei lovande kjelde, sidan dei fleste skadegjerande insekt i verda ikkje har hatt mogleik til å utvikla immunitet mot gifta deira, og desse edderkoppane er lette å halda i fangenskap og utvinna gift frå.
I medisin
Ch'olfolk frå Mexico bruker ein drikk laga av edderkoppen Tliltocatl vagans for ein tilstand dei kallar 'fugleedderkoppluft', der symptoma kan omfatta brystsmerte, astma og hoste. Peptidet GsMtx-4, som finst i gifta til denne edderkoppen, er blitt studert for mogleg bruk mot hjartearytmi, muskeldystrofi og gliom. Nokre moglege medisinske bruksområde for andre edderkoppgifter er hjartearytmi, Alzheimers sjukdom, slag og erektil dysfunksjon.
Folkeminne, mytologi og religion
Leddyr opptrer i folkeminne, mytologi og religion.
Stjernebildet og det astrologiske stjerneteiknet Krepsen har namn etter ein kreps eller krabbe, og er blitt framstilt som desse dyra. William Parsons Rosse teikna Krabbetåka i 1848 og merka seg likskapen hennar med ein krabbe; Krabbe-pulsaren ligg i midten av denne tåka. Mochefolk frå det gamle Peru tilba naturen, særleg havet, og avbilda ofte krabbar i kunsten sin. I gresk mytologi var Karkinos ein krabbe som hjelpte Hydra medan udyret slost mot Herakles. Ein av Rudyard Kipling sine Just So Stories, «The Crab that Played with the Sea», fortel om ein kjempekrabbe som fekk vatnet i havet til å gå opp og ned, som tidvatn.
I den japanske soga «Tawara Tōda Monogatari» drep krigaren Fujiwara no Hidesato ein kjempemessig skolopender, Ōmukade, for å hjelpa ei drakeprinsesse.
Edderkoppar er blitt omtalte og avbilda i soger, mytologi og kunstverk i mange kulturar. Dei har symbolisert tolmod på grunn av jaktteknikken sin med å laga ein vev og venta på byttedyr, og dessutan vondskap på grunn av dei giftige bita sine. Den italienske dansen tarantella skal visstnok ha blitt dansa for å gjera den unge kvinna som dansa han av med dei lystgjevande effektane til eit bit frå av ulveedderkoppen Lycosa tarantula. Vevspinninga gav også ei tilknyting mellom edderkoppar og ulike skapingssoger, ettersom dei ser ut til å produsera sine eigne verder. Drømmefangarar er gjenskapingar av edderkoppnett. Mochefolket skildra ofte edderkoppar i kunsten sin.
Skorpionen opptrer som stjernebildet og det astrologiske stjerneteiknet Skorpionen i dyrekrinsen. Dette blei skapt av babylonske astronomar rundt 600 f.Kr. I Sør-Afrika og Sør-Asia er skorpionen kulturelt viktig og finst som motiv i kunst, og ein finn han særleg i islamsk kunst frå Midtausten. Eit skorpionmotiv blir ofte vove inn i tyrkiske kilimteppe som vern mot bita deira. Skorpionen kan både vera den personleggjorte vondskapen og ei vernande kraft mot vondskap. I ein annan kontekst kan skorpionen stå for seksualitet. Skorpionar blir brukte i sørasiatisk folkemedisin, særleg som motgift mot skorpionbit. I det gamle Egypt blei gudinna Serket ofte framstilt som ein skorpion, og var ei av fleire gudinner som verna om farao.
Kunst, litteratur og musikk
Ein finn insekt i kunst, litteratur, film og musikk.
«Lobster Quadrille», eller «The Mock Turtle's Song», er ein song med ein dans til som blir resitert av Mock Turtle i Alice's Adventures in Wonderland.
Surrealistkunstnaren Salvador Dalí laga ein skulptur kjend som Hummartelefon med ein hummar i staden for talerøyret. Den surrealistiske filmskaparen Luis Buñuel brukte skorpionar i den klassiske filmen sin L'Age d'or (1930).
Fylkesveg 252 i Nordland
Fylkesveg 252 i Nordland går mellom Baåga og Forsmoen i Vefsn kommune. Vegen er 9,4 km lang.
Gruvesjakt
Ei gruvesjakt er ei sjakt, ein loddrett eller skrånande gang, i ei gruve. Ho er som oftast sprengt ut i fjell. Målet med gruvesjakta er å komma til eit malm- eller mineralfunn. Ei gruvesjakt kan vere alt frå eit titals meter til over tusen meter djup.
Ovanfor gruvsjakta kan det det vere oppført eit gruvetårn. Her finst gjerne innretningar for transport av materiell, personell og brote malm. I sjakta under gruvetårnet finst det elleidningar, røyr, stiger og styringar for heisane.
Kjelder
Puţ minier
Ida Drangsholt
Ida Drangsholt var ein norsk forfattar. Ho vaks opp på garden Nordre Valen i Valen i Sunnhordland. Drangsholt skreiv fleire noveller i Vor Tid på 1930-talet, men er mest kjend for romanne Trollfuruen og Lykkeridderen.
Lahijan fylke
Lahijan fylke (persisk شهرستان لاهیجان) er eit fylke i Gilan i Iran. Det administrative senteret i fylket er Lahijan. I folketeljinga i 2006 var innbyggjartalet i fylket 161 491. Fylket er delt inn i dei to distrikta Sentral-distriktet og Rudboneh-distriktet. Fylket har dei to byane Lahijan og Rudboneh.
Kjukevåg
Kjukevåg er ei lita bukt mellom Telenbreen og kysten like nordom, på austkysten av Lützow-Holmbukta. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og namngjeven av dei etter nærleiken til Kjuka.
Bani Al Awam-distriktet
Bani Al Awam-distriktet er eit distrikt i Hajjah guvernement i Jemen. I 2003 hadde distriktet eit folketal på 52 222 innbyggjarar.
Ambassadesekretær
Ambassadesekretær er ei stillingsnemning for ein utsend medarbeidar (diplomat) under ambassadørnivå ved ein ambassade. Tittelen 1. ambassadesekretær blir nytta om ein noko meir erfaren medarbeidar. Ein ambassadesekretær kan fungera som chargé d'affaires når ambassadøren ikkje er til stades.
Stillinga finst også ved større konsulat som er bemanna med profesjonelle tilsette i utanrikstenesta (i motsetnad til honorære konsular), gjerne kalla konsulatsekretær. Ein konsulatsekretær er gjerne nestleiar ved konsulatet, og kan fungera som stadfortredar for konsulen.
Skull Ring
Skull Ring er det 15. studioalbumet til den amerikanske rockesongaren Iggy Pop, gjeve ut i november 2003. Iggy Pop har med seg gjestemusikarar på alle songane. Desse er The Stooges, The Trolls, Green Day, Sum 41 og Peaches.
Ein singel, «Little Know It All», vart gjeven ut frå albumet med Sum 41. Det vart laga ein musikkvideo for songen.
Bernadette Zurbriggen
Bernadette Zurbriggen frå Saas-Grund i kantonen Valais er ein sveitsisk, tidlegare skirennar. Ho vann sju renn i verdscupen i alpint i tida 1973-77. Fem av sigrane kom i utforløypa, ein i storslalåm og ein i den alpine kombinasjonen (slalåm/utfor).
Fylkesveg 253 i Nordland
Fylkesveg 253 i Nordland går mellom Straum og Brekken i Vefsn kommune. Vegen er 4,7 km lang.
Bernadette Zurbriggen
Aktiv
1976-sesongen var Zurbiggen sin beste. Ho kom då på fjerdeplass samanlagt i verdscupen. Tre gongar kom ho på andreplass i utforcupen; 1975, 1976 og 1979. 18 gongar kom ho på pallen i enkeltrenn i verdscupen.
NM i skiskyting 1999
Noregsmeisterskapen i skiskyting 1999, den 41. i rekka, vart avvikla i Tana i Finnmark dagane 17. - 21. mars 1999.
20 km
<br style="clear:both;" />
10 km
<br style="clear:both;" />
12,5 km jaktstart
<br style="clear:both;" />
15 km
<br style="clear:both;" />
Bynum Peak
Bynum Peak er eit fjell i Antarktis som ligg 3 nautiske mil søraust for Mount Finley, oppom nordsida av McGregorbreen i Dronning Maudfjella. Det vart namngjeve av Advisory Committee on Antarctic Names etter Gaither D. Bynum frå US Antarctic Research Program som nytta satelittbilete til å gjere geodesiske undersøkingar ved McMurdo-basen vinteren 1965.
Slaget ved Brihuega
Slaget ved Brihuega fann stad den 8. desember 1710 i den spanske arvefølgjekrigen då dei allierte trekte seg attende frå Madrid til Barcelona. Den britiske baktroppen under Lord Stanhope vart avskoren i byen Brihuega og overrumpla av den fransk-spanske armeen under duc de Vendôme.
Opptakt
I 1710 hadde sigrane i slaget ved Almenara (27. juli) og slaget ved Saragossa (20. august) gjort at den allierte armeen som støtta erkehertug Karl kunne okkupere Madrid for andre gong i krigen. Den 21. september kom erkehertugen—Karl III av Spania, i følgje dei allierte—til i den føreståande hovudstaden. Men invasjonen i 1710 vart ei gjentaking av invasjonen i 1706: Dei 23 000 mennene til dei allierte, som var redusert etter å ha tapt 2 000 mann i kamphandlingar i Almenara og Saragossa, og stadig småtrefningar med guerrilleros og sjukdom, klarte ikkje å halde på erobringane. Portugisarane var ute av stand til å hjelpe.
Samstundes vart Bourbon-armeane raskt bygd opp att og omorganiserte av den franske generalen duc de Vendôme, som tente for Filip V. Spanske frivillige og stampersonell slo seg saman med ein irsk brigade og dei franske troppane gjekk i løyndom inn i spansk teneste.
Madrid vart raskt tømd og alle utanom dei fattigaste innbyggjarane var att. Den allierte stillinga var ikkje lenger mogeleg å halde. Den 9. november evakuerte dei byen og sette av stad mot Catalonia. Erkehertugen drog av stad med ein garde på 2 000 kavaleristar på veg til Barcelona, medan resten av armeen kom etter. Resten av armeen marsjerte i to store avdelingar. Vanskelege furasjeringar hadde delt armeen i to. General Guido Starhemberg marsjerte først med hovudarmeen på 12 000 mann, ein dagsmarsj føre dei britiske soldatane, 5 000 mann under Lord Stanhope. Dette skulle vise seg å verte katastrofalt då den minste av armeane møtte duc de Vendôme, ein dugande og ressursfull leiar.
Slaget
Vendôme sette ut frå Talavera med soldatane sine og følgde etter den britiske armeen i høgt tempo. Den 41 år gamle franskmennen leia den spansk-franske armeend ag og natt. Han symde, fremst i kavaleriet, over elva Henares, og etter få dagar tok han att Stanhope, som var komen til Brihuega medn den venstre flanken av den allierte armeen.
Thirteen av Emmylou Harris
Thirteen er det 13. studioalbumet til den USA-amerikanske countryartisten Emmylou Harris, utgjeve februar 1986. Tittelen syner til at det var det 13. albumet hennar. I denne rekninga vart ikkje debutalbumet frå 1969 hennar rekna med, medan eit konsertalbum vart. Medrekna begge desse to albuma, hadde Harris i røynda gjeve ut 14 album.
Av ukjende årsaker gjekk albumet ut av opplag berre få år etter det kom ut, og gjorde det til eit av dei mest ettersøkte albuma i katalogen til Harris, og brukte eksemplar går vanlegvis for ein høg pris på nettstader som eBay. Albumet var produsert av den dåverande ektemannen til Harris, Paul Kennerley. Sjølv om albumet så langt aldri har kome ut som sjølvstendig album på CD, vart det i april 2011 gjort tilgjengeleg digitalt. I 2013 kom det ut på CD som ein del av ei samling på Rhino Entertainment Company kalla Emmylou Harris Original Album Series Vol.2.
Slaget ved Brihuega
Slaget
«Ingen med meg», sa den britiske generalen, «ville trudd at dei hadde fotsoldatar innanfor ein dagsmarsj frå oss og ulukka vår var den utrulege marsjen dei gjorde.» Stanhope hadde berre så vidt tid til å få sendt eit sendebod til senteret av armeen, som var nokre timar frå Brihuega, før Vendôme kom over han kvelden den 8. desember. Morgonen etter var byen kringsett.
Brihuega vart bombardert med kraftige kanonar, og ei mine under ein av portane eksploderte. Britane kjempa tappert til dei gjekk tom for krut, og kjempa så desperat mot den langt større styrken til Vendôme som storma byen med bajonettane sine. Kampane gjekk då føre seg i gatene, mann mot mann. Britane sette fyr på bygningane i håp om at åtakarane skulle råkast, men det var fånyttes. Den britiske generalen innsåg at ytterlegare motstand berre ville medføre eit nyttelaust blodbad. Han overgav seg og vart krigsfange.
Jørgen Johannes Havig
Jørgen Johannes Havig var ein lensmann, gardbrukar og stortingsmann frå Vemundvik i Nord-Trøndelag.
Havig var son til ein lensmann. Sjølv var han lensmann i Namsos og Fosnes frå han var 18 år gammal. Gjennom 52 år, 1826-78, handheva han lensmannsombodet. Jamsides var han gardbrukar på farsgarden Havik. Han var òg medlem 1838-73 i heradsstyret, og periodane 1856-62 og 1862-75 var han forlikskommissær i høvesvis Overhalla og Namsos. Frå 1842 var han sjef for den nyoppretta sparebanken.
Havig møtte på stortinga 1839 og 1845 som representant frå Nordre Trondhjems amt. Fyrste gongen var han medlem i Protokollkomiteen og i Komiteen om stempellova, medan han i 1845 var sekretær i Protokollkomiteen. Til stortinget 1842 var han 2. varamann, medan han var fyrste varamann til stortinget 1848.
Slaget ved Brihuega
Etterverknad
Ikkje før Vendôme hadde signert overgjevinga, så fekk han vite at Staremberg var på veg til å støtte Stanhope. Den 10. desember møttest dei to i det blodige slaget ved Villaviciosa, som enda med at Starhemberg heldt fram tilbaketrekkinga av dei allierte.
Dei britiske soldatane var ikkje i fangenskap i lang tid, før dei vart utveksla og sendt heim i oktober 1711.
Kjelder
''
Sarah Churchill
Sarah Churchill, hertuginne av Marlborough var ei nær venninne av dronning Anne av Storbritannia og ei av dei mest påverkande kvinnene i britisk historie.
Venskapen og påverknaden ho hadde på prinsesse Anne var velkjend, og viktige personar tok ofte kontakt med Sarah Churchill for at ho skulle påverke Anne. Som følgje gjorde kunnskapen Sarah hadde om regjeringa då Anne vart dronning, ho til ein mektig ven og ein farleg fiende.
På ei tid då bryllaup hovudsakleg var basert på pengar, ikkje kjærleik, hadde Sarah eit uvanleg nært forhold til ektemannen, John Churchill, den første hertugen av Marlborough, som ho gifta seg med i 1677. Sarah fungerte som agent for Anne etter at faren hennar, Jakob II vart avsett under den ærerike revolusjonen og ho hjelpte fram ønskene hennar under styret til etterkomaren etter Jakob, Vilhelm III og Maria II. Då Anne kom til trona etter at Vilhelm døydde i 1702, vart hertugen av Marlborough, i lag med Sidney Godolphin, den første jarlen av Godolphin, regjeringssjefar, delvis som følgje av den nære venskapen mellom kona og dronninga. Då hertugen var ute av landet og kommanderte dei britiske styrkane under den spanske arvefølgjekrigen, heldt Sarah han oppdatert om intrigane i hoffet, med han sendte ho anmodningar og politiske råd som ho la fram for dronninga. Sarah støtta alltid Whig-partiet, men brukte òg mykje tid på byggprosjekt som Blenheim Palace. Ho døydde i 1744, 84 år gammal.
Ho var ei viljesterk kvinne som ønskte å få ting slik som ho ville det, og testa ofte tolmodet til dronninga når ho var usamd med ho politisk eller innan andre saker. Dronninga sparka både Sarah og mannen hennar frå hoffet i 1711, men ho kom attende til hoffet då hannoverane tok over trona etter Anne døydde. Ho hadde kjende usemjer med mange viktige folk, som dottera til den andre hertuginna av Marlborough; arkitekten av Blenheim Palace, John Vanbrugh; statsminister Robert Walpole; kong Georg II og kona hans dronning Caroline. Pengane ho arva frå Marlborough-fondet gjorde ho til ei av dei rikaste kvinnene i Europa.
Kjelder
Fotnotar ''
Love Her Madly
«Love Her Madly» er ein song av The Doors frå 1971 som er på L.A. Woman, det siste albumet deira med frontmannen Jim Morrison. Songen var skriven av gitaristen Robby Krieger. Jerry Scheff spelar bass på songen. Songen vart gjeven ut på singel i april 1971 og vart ein av dei største hittane til The Doors med ein 11. plass på Billboard Hot 100 i USA. Han gjekk heilt til 4. plass på singellista i Australia.
I 2000 spelte Krieger, John Densmore og Ray Manzarek inn ei ny versjon av «Love Her Madly» med Bo Diddley for hyllestalbumet til the Doors kalla Stoned Immaculate.
Songen vart nytta i filmen Forrest Gump frå 1994.
Songen er òg spelt inn av pianist George Winston på albumet Night Divides the Day - The Music of the Doors.
B-side
B-sida til singelen er ein av berre tre B-sider av The Doors som ikkje vart gjeven ut på eit studioalbum. «(You Need Meat) Don't Go No Further» vart sidan først gjeven ut på samleplata Weird Scenes Inside the Gold Mine. Songen er òg som bonusspor på 2007-utgåva av L.A. Woman.
Polo
Reglar
Polo går ut på å treffe motstandarlaget sitt mål med ein liten ball. For å treffe ballen vert ei lang kølle nytta. Det er fire hestar og fire ryttarar på kvart lag, og tevlinga går vanlegvis føre seg på ei stor grasbane. Ved innandørspolo er der tre spelarar på kvart lag.
Historie
Polo oppstod i Austen og har ei over tusen år lang historie. Somme hevdar at polo fyrst vart spela i Persia (som er Iran i dag), medan andre hevdar at poloen sine røter er indiske. Seinare har mellom anna det britiske imperiet vore med på å spreie polosporten vidare. I dag er Argentina eit av landa som utmerkar seg. Polo var med i det olympiske programmet under fem sommar-OL. Fyrste gongen var i 1900 i Paris og siste gongen var i 1936 i Berlin.
Krylvika
Krylvika er ei bukt sør i Fimbulisen på kysten av Dronning Maud Land. Ho er kring 60 km brei mellom Bakeneset og Trollkjelneset. Ho vart kartlagd av norske kartografar frå landmålingar og flyfoto av Maudheimekspedisjonen (1949–52) og flyfoto av den norske ekspedisjonen (1958–59) og namngav ho i samband med den nærliggande åsen Krylen.
Vytína
Vytína (gresk Βυτίνα) er ein landsby og tidlegare kommune i periferieininga Arkadía i periferien Peloponnes i Hellas. Vytína inngår frå 2011 som ei kommunaleining i kommunen Gortynía.
Engelberg
Engelberg er ein kommune i kantonen Obwalden i Sveits. Kommunen har innbyggjarar  og eit areal på. Kommunesenteret ligg 1015 meter over havet. 21% av innbyggarane er utanlandske statsborgarar. Engelberg ligg i Uri-Alpane og den viktigaste feriestaden i dette området. av det sentrale Sveits. I mellomalderen var Engelberg kjend for utdanningshøva ved Engelberg kloster. Frå 1800-talet av vart Engelberg meir kjend som ferie- og kurstad, og er i dag ein magnet for både sommar- og vinterturisme. Dei næraste større byane er Luzern og Zürich., og er ein kjend vintersportstad.
Fylkesveg 273 i Nordland
Fylkesveg 273 i Nordland går mellom Kløvimoen og Simskarmyra i Grane kommune. Vegen er 31,2 km lang.
Engelberg
Geografi
Engelberg ligg 25 km sør for Vierwaldstättersjøen, i ein flat, brei dal. Kommunesenteret ligg 1 015 moh. Dalen er omkransa av høge fjell, med det 3 238 m høge fjellmassivet Titlis i sør som det høgste. I nord reiser seg ei fjellkjede med fleire opptil 2 800 m høge fjelltoppar. Rett i aust stig fjelltoppen Hahnen bratt mot himmelsjå.
Langarud fylke
Langarud fylke (persisk شهرستان لنگرود) er eit fylke i Gilan i Iran. Det administrative senteret i fylket er Langarud. I folketeljinga i 2006 var innbyggjartalet i fylket 133 133. Fylket er delt inn i dei tre distrikta Sentral-distriktet, Kumeleh-distriktet og Otaqvar-distriktet. Fylket har dei fem byane Langarud, Chaf og Chamkhaleh, Otaqvar, Kumeleh og Shalman.
Fylkesveg 273 i Nordland
Vegen er ein del av Villmarksvegen i Nordland.
Engelberg
Geografi
Han er ein eksklave omgjeven av kantonane Bern, Nidwalden og Uri.
Språk
Morsmålet til størstedelen av innbyggarane er tysk.
Idrett
Hoppbakken Gross-Titlis ligg i Engelberg. I 1984 vart det halde verdsmeisterskap i skihopping for lag i bakken. Sidan 1980 har det så godt som årleg vore avvikla renn i verdscupen i skihopping. Norske sigrar har kome ved Per Bergerud i 1981 og 1983, Roar Ljøkelsøy i 2003/04-sesongen, Anders Jacobsen i 2006/07-sesongen og Anders Bardal i 2011/12-sesongen. Engelberg var arena for VM i alpint 1938, og har også vore arena for verdscuprenn i langrenn.
Skirennarane Annemarie Waser og Erika Hess er begge fødde i Engelberg.
David Heyman
David Jonathan Heyman er ein engelsk filmprodusent og skiparen av Heyday Films. Han sikra seg rettane til filmserien Harry Potter i 1999 og har produsert alle dei åtte filmane i serien.
Heyman er gift med Rose Uniacke, som han har ein son med.
Bani Al Harith-distriktet
Bani Al Harith-distriktet (arabisk مديرية بني الحريث, Mudayrīyah Bani Al Ḥorayth) er eit distrikt i Amanat Al Asimah guvernement i Jemen grunnlagd av ein underklan av Banu Harith. I 2003 hadde distriktet eit folketal på 184 509 innbyggjarar.
David Heyman
Priser
Heyman har vunne mange prisar for sine filmproduksjonar, hovudsakleg for Harry Potter-serien. Nokon av prisane han har fått er:
I Am Belarusian
«I Am Belarusian» (engelsk for Eg er kviterussisk), tidlegare «Born in Bielorussia» og «Born in Byelorussia», er ein song av Anastasia Vinnikova. Han skulle representere Kviterussland i Eurovision Song Contest 2011, men vart diskvalifisert fordi han hadde vorte sungen offentleg sumaren 2010.
Kviterussland valde seinare songen «I Love Belarus» av Anastasia Vinnikova som sitt bidrag i Eurovision Song Contest 2011.
A Million in Prizes: The Anthology
A Million in Prizes: The Anthology er eit dobbelt samlealbum av Iggy Pop som kom ut i 2005. Det overtok for samlealbumet Nude & Rude: The Best of Iggy Pop. Tittelen er henta frå ei tekstlinje i songen «Lust for Life». Albumet inneheld tidlegare konsertversjonar av «TV Eye» og «Loose», spelt inn under turneen i 1993.
Air Conditioning av Curved Air
Air Conditioning er debutalbumet til det britiske progressive rockebandet Curved Air. Det kom ut i november 1970 og nådde åttandeplassen på den britiske albumlista i desember 1970.
På biletplata (sidan nytta som biletet på plateomslaget) er tittelen skriven som «Airconditioning», medan den grøne etiketten på plata synte «Air Conditioning».
Bakgrunn og innspeling
Sjølv om Sonja Kristina er oppført som den einaste tekstforfattaren på «It Happened Today», har Francis Monkman i ei rekkje intervju etter 1998 hevda å ha kome på songtittelen og grunnkonseptet til teksten. Kristina var samd i at Monkman kom opp med tittelen, men stod fast pop at teksten «eigentleg ikkje handlar om noko spesifikt.» I motsetnad er «Propositions» berre tilskriven Monkman. Han meiner det var Kristina som skreiv teksten. Han forklarte inspirasjonen for musikken til denne songen: «Eg var stor fan av Terry Riley (og hadde spelt den første framføringa i London av «In C» i 1968) og var særs imponert av A Rainbow in Curved Air. Så fekk eit slags «musikalsk syn» om ein høgenergisk rockelyd som gjekk i ein Terry-liknande lydbandsløyfe-improvisasjon. Det vart «Propositions»...»
Både musikken og teksten til «Situations» var skriven av Darryl Way og Rob Martin. Teksten til «Hide and Seek» skildrar ei post-apokalyptisk verd der ein einsam overlevar fånyttes leitar etter ein annan levande person. Sonja Kristina sa: «Det er eit mareritt, ein slags draum å bli etterlaten i ein tom by.»
Vokalen til Kristina på «Blind Man» var inspirert av måten Donovan song «Hurdy Gurdy Man» på.
Biletplate
Albumet var den første vinylplata som kom ut som biletplate i titusen eksemplar. Teknologien var i startfasen og dette førte til støy i avspelinga av plata. Plata vart gjeve ut att på vanleg format med grøn etikett og bilete av den originale biletplata på plateomslaget.
Distriktet Perg
Distriktet Perg er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 613 km² og har om lag 68 000 ibuarar (2017). Byen Perg er administrasjonssenter for distriktet.
Kommuneskipnaden
Distriktet omfattar 26 kommunar, av dei to bykommunar og 18 såkalla 'Marktgemeinde'.
Ankylitt
Ankylitt er eit karbonatmineral med samansetnad Sr(Ce,La)(CO3)2(OH)•H2O. Det inneheld stundom mykje lantan, og vert då kalla ankylitt-(La).
Det opptrer i små mengder fleire stader i Noreg, oftast danna sekundært etter andre lantanoide-førande mineral.
Det vart først skilda i 1899 etter eit funn i pegmatitt vest på Grønland.
Pitzmanbreen
Pitzmanbreen er ein isbre som er 11 km lang og som flyt søraustsida av Pomerantz Tableland i Usarp Mountains. Han flyt mellom Mount Lowman og Williams Bluff til ein forlandsbre like aust for. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter Frederick J. Pitzman, ein biolog i US Antarctic Research Program (USARP) ved McMurdo-basen i 1967-68.
Kvipt
Kvipt er ein fjellgard i Birtedalen i Fyresdal kommune i Vestfold og Telemark, som ligg om lag 600 meter over havet. Dei eldste bygningane stammar truleg frå tidleg på 1600-talet, men busetnaden stammar frå endå lengre attende i tid. Garden har status som freda kulturminne.
7. desember 2003 viste NRK eit program i serien Der ingen skulle tru at nokon kunne bu frå Kvipt.
Leif Ragnar Dietrichson
Leif Ragnar Dietrichson var ein norsk marineflygar. Han er mest kjend for å ha vore med på Roald Amundsen sin ekspedisjon mot Nordpolen i 1925. Dietrichson forsvann saman med Amundsen og fire andre då dei var på leit etter ekspedisjonen til Umberto Nobile i 1928.
Eliseus Müller
Eliseus Müller var ein norsk gardbrukar og politikar for Bondepartiet frå Verdal. Han var ordførar i Verdal 1929-34 og stortingsrepresentant 1932-45 frå Nord-Trøndelag. Peder Rygh var bestefar hans.
Müller tok examen artium ved Trondhjems katedralskole i 1896 og gjekk vinterlandbruksskule i Trondheim 1897–98. I 1902 tok han over farsgarden, storgarden Vist på Stiklestad i Verdal. Han hadde ein framståande posisjon i heradet og var styreformann i Verdal Sparebank frå 1922, ordførar i Verdal herad 1929-34.
Stortingsperioden 1931-33 var Müller fyrste varamann frå Nord-Trøndelag. Då Ivar Kirkeby-Garstad i 1932–33 var statsråd i Hundseid-regjeringa møtte Müller fast på Stortinget. Dei neste to tingbolkane, 1934-36 og 1937-1945, hadde han fast plass på Tinget. I 1932-33 var han medlem i Sjøfarts- og fiskerikomiteen, 1934-36 sekretær i Helsekomiteen og 1937-45 medlem i same komiteen. Frå 1945 var han medlem av Noregs Bank sin representantskap.
Müller gav i 1965 ut skriftet Minner omkring familien Rygh på Haug i Verdal.
Acanthis
Acanthis er ei biologisk slekt av små sporvefuglar i finkefamilien Fringillidae som har ein karakteristisk raud framisse. Namnet Acanthis er frå gamalgresk akanthis, ei nemning for «ein liten uidentifiserbar fugl», nemnt av mellom anna Aristoteles. Det norske fellesnamnet for art(ar) i gruppa er 'sisik'.
Taksonomien for Acanthis er ikkje fastlagt, med fleire ulike nært nærskylde former av sisikar, samla sett vurdert som alt frå ein til fem artar. Nokre studiar favoriserer tre artar, men dette er absolutt ikkje klårt. Globale lister stør for tida anten to eller tre artar, gråsisik, polarsisik, brunsisik eller ein einskild art, gråsisik. Nyleg viste gjennombrotanalysar skilnader i genuttrykk, men ingen genetisk divergens, noko som kan tyde at ulike former av fjørdrakt har oppstått nyleg innanfor felles utviklingslinje, utan å representerer artgrenser.
Alle Acanthis-sisikar har sirkumpolar utbreiing som hekkeartar i arktis og nordlege temperert sone, knytt til bjørktre. Det er òg innført populasjonar på den sørlege halvkula, på New Zealand. Dette er små fuglar, 12,5–14 centimeter i kroppslengd og 10–17 gram, brune eller gråbrune på oversida og med ein raud panneflekk. Brystet til den vaksne hannen er vaska i raudt, minst synleg hos den nordlege arten polarsisik, men hofuglar og unge fuglar har brunstripa bryst. Nebbet er lite og bleikgult med mørk kant på oversida. Det kan vere krevjande å fastsetje arten for nokre individ, spesielt unge.
Dette er hovudsakleg frøetarar, og ofte beitar dei akrobatisk som ei meis; kosthaldet deira kan inkludere innslag av insekt om sommaren. Dei legg fire til sju egg, og reiret er bygd i eit tre eller, når det gjeld polarsisik, i ein stor busk. Dei kan danne store flokkar utanfor hekkesesongen, nokon gonger blanda med andre finkeartar.
Leksand
Leksand er ein tettstad i Dalarna og centralort i Leksands kommun i Dalarnas län. I 2005 budde det 5 861 innbyggjarar der. Leksand består for største delen av Österdalälvens nordre, Noret, og søndre, Åkerö, breidder.
Leksand er også kjend gjennom merkevara Leksands Knäckebrød, men føretaket bak, Leksandsbröd, har fabrikken sin på staden Häradsbygden, som ligg 4-5km utanfor Leksand.
Martin Andersen Nexø
Martin Andersen Nexø var ein dansk forfattar.
Alessandra Mele
Alessandra Watle Mele er ein norsk-italiensk songar. Ho vart fyrst kjend i Noreg i 2022, då ho deltok i The Voice Noreg. Vinteren 2023 deltok ho i Melodi Grand Prix og vann med låten «Queen of Kings», og skal difor representere Noreg i Eurovison Song Contest i Liverpool.
Martin Andersen Nexø
Som sjuåring flytta han med familien til Bornholm. Barndomsheimen i Nexø er i dag eit museum. Han la namnet Nexø til etternamnet.
Alessandra Mele
Bakgrunn
Mele vaks opp i byen Cisano sul Neva i Savona i Italia. Ho har italiensk far, medan mora er norsk med røter på Stathelle i Bamble. Etter vidaregåande skule i 2021 flytta ho til Noreg for å vere nærare den norske familien og samstundes satse på ein musikkarriere. Allereie som barn byrja ho å synge og danse, og ho deltok i si fyrste songtevling som seksåring.
Mele har studert piano og tok songtimar hos ein songpedagog i Italia. I Noreg byrja ho hausten 2022 å studere ved musikkskulen LIMPI på Lillehammer. I 2022 deltok ho i The Voice Norge på TV 2 Direkte og nådde live-rundane. Året etter vart ho plukka ut som ein av deltakarane i Melodi Grand Prix 2023 med låten «Queen of Kings». Låten vart skriven på ein låtskrivarleir hausten 2022. Songen handlar om å våge å vere seg sjølv fullt ut, og er basert på erfaringar frå Mele sitt liv som bifil.
Martin Andersen Nexø
Martin Andersen Nexø var i levetida si kanskje meir anerkjent utanfor Danmarks grenser, i det bøkene hans om fattige og undertrykte menneske vart mykje lesne i Tyskland og Sovjetunionen.
Alessandra Mele
Bakgrunn
Mele kvalifiserte seg frå den fyrste delfinalen laurdag 14. januar og vann finalen i Trondheim Spektrum laurdag 4. februar. Som vinnar av Melodi Grand Prix skal ho representere Noreg i Eurovision Song Contest i Liverpool i mai 2023.
Martin Andersen Nexø
Han var ikkje berre forfattar, han deltok aktivt i politikk, først som sosialdemokrat og frå 1918 som kommunist. Seint i livet flytta han til Dresden, der han vart utnemnd til æresborgar. Han mottok òg Stalins fredspris.
Blant hovudverka er Pelle Erobreren (1906–10) og Ditte Menneskebarn 1917-21. Begge desse romanane er filmatisert. Han er òg kjend for sjølvbiografien sin i fire band:
Alessandra Mele
The Voice Norge
Alessandra Mele deltok i The Voice Norge i 2022. Espen Lind var mentoren hennar under tiden i TV-programmet.
Listeplasseringar
Oversikt over Alessandra sine singlar med plassering på den offisielle singellista i Noreg og andre listeplasseringar. Lista er oppdatert per veke 8 i 2023:
Andreas Steinhöfel
Andreas Steinhöfel er ein tysk forfattar av barne- og ungdomslitteratur. Steinhöfel er også aktiv som manusforfattar og omsetjar av bøker. Han har vunne fleire litteraturprisar i Tyskland for forfattarskapen sin.
Liv
Andreas Steinhöfel voks opp med to brør i landsbyen Biedenkopf midt i Hessen. Etter obligatorisk skulegang tok han til å studera biologi og engelsk tilknytt ei undervisningsstilling. Deretter ombestemte han seg og starta eit studie ved Universitetet i Marburg der han studerte anglistikk, amerikanistikk og medievitskap. Etter å ha avslutta studia, gav han ut si fyrste ungdomsbok i 1991, Dirk und ich.
Steinhöfel var sambuar med den tyske DJ-en Gianni Vitiello fram til denne døydde i 2009. Etter å ha butt 20 år i Berlin er Steinhöfel no busett i heimbygda Biedenkopf.
Verk
Ei av Steinhöfels best kjende bøker er Paul Vier und die Schröders (1992), som blir brukt som standardlektyre i tyske skular. Filmatiseringa av boka vann den tyske barnefilmprisen i 1995. Blant ungdom er særleg romanen Die Mitte der Welt ein favoritt. Die Mitte der Welt vart nominert til den tyske ungdomslitteraturprisen i 1999, nett som Defender – Geschichten aus der Mitte der Welt, som delvis er ein oppfylgjar til den fyrste. Steinhöfel har no vunne prisen to gonger, siste gongen var i 2009 for Rico, Oscar und die Tieferschatten, den fyrste av tre bøker om venene Rico og Oscar. Denne er omsett til norsk av Finn Iunker og vart utgjeven i 2010 under tittelen «Rico, Oskar og bakskyggene».
Andreas Steinhöfel har omsett bøker av Jerry Spinelli, Roddy Doyle, Lois Lowry, Paul Shipton og Kate Walker, alle frå engelsk. I tillegg har han stått for nyomsetjingar av dei to best kjende verka av USA-amerikanske Susan E. Hinton: Die Outsider og Rumble Fish.
Manusforfattaren Andreas Steinhöfel har m.a. skrive 40 episodar av "Käpt’n Blaubär Club" (1993/94 for WDR/ARD) und 5 episodar av barneserien "Urmel aus dem Eis" (1994 for WDR/ARD), fleire episodar av fjernsynsbarneserien Löwenzahn (2008-2010 for ZDF) og fjernsynsmusikkserien Abenteuer Klassik! (2007 for WDR).
Andreas Steinhöfel arbeider no (2013) på sin fyrste roman for vaksne.
Yvonne Rüegg
Yvonne Rüegg er ein sveitsisk, tidlegare skirennar. Rüegg, som er frå Chur, vart olympiameister i storslalåm i 1960.
Rüegg vart sveitsisk meister i utfor i 1959. Ho var med i den sveitsiske troppen til vinter-OL 1960 i Squaw Valley. Der gjekk ho heilt til topps i ei jamn storslalåmtevling, to tidels sekund føre sølvvinnaren Penny Pitou frå USA og tre tidels sekund før bronsevinnaren Giuliano Minuzzo frå Italia. Ho kopierte såleis klubbkameraten Roger Staub, då også han vart olympiavinnar 1960 i storslalåm, begge var medlemer av skiklubben Arosa. Rüegg deltok også i OL-utforen, der ho kom på delt niandeplass.
Elektrisk susceptibilitet
Elektrisk susceptibilitet er ei nemning på storleikar som har å gjere med korleis eit stoff reagerer på eit elektrisk felt.
ξe for eit isotropt isolerande material er lik den elektriske polarisasjonen i materialen dividert med produktet av elektrisk feltstyrke, E, og den elektriske konstanten, e0. Susceptibiliteten er utan nemning og er lik den relative permittiviteten er (dielektrisitetskonstanten) minus 1, ξe = er - 1.
Georg Martin Hjorth
Georg Martin Hjorth var ein norsk embetsmann som representerte Søndre Bergenhus amt på Stortinget i 1839.
Hjorth var son til ein gardbrukar på Ogna i Rogaland. Sjølv tok han norsk juridisk eksamen i 1826, etter å ha arbeidd 1819-24 på sorenskrivarkontoret for Jæren og Dalane og som sorenskrivarfullmektig i Mandal. Frå 1826 var han fullmektig hos sorenskrivaren i Søndre Jarlsberg, der etter frå 1831 underrettsprokurator i Søndre Bergenhus. Tida 1833-36 var han òg forvaltar av godset Rosendal, fut på godset frå 1844. Sidan var han frå 1850 sorenskrivar i Ytre Sogn, frå 1864 notarius publicus i Bergen og til sist by- og rådstuskrivar i Kristiansand frå 1866.
Hjorth vart vald til fyrste representant frå Søndre Bergenhus til stortinget 1839, der han var sekretær i komiteen om militærutgiftene.
Masal fylke
Masal fylke (persisk شهرستان ماسال) er eit fylke i Gilan i Iran. Det administrative senteret i fylket er Masal. I folketeljinga i 2006 var innbyggjartalet i fylket 47 648. Fylket er delt inn i dei to distrikta Sentral-distriktet og Shanderman-distriktet. Fylket har dei to byane Masal og Bazar Jomeh.
Stacy Dragila
Stacy Renée Dragila, fødd Mikaelson, er ein USA-amerikansk tidlegare friidrettsutøvar som vart verdsmeister i stavhopp 1999 og 2001 og olympisk meister i 2000.
Aktiv
Dragila byrja med mangekamp, men midt på 1990-talet gjekk ho for fullt inn for stavhopp, den gongen ei ny øving i kvinne-friidrett. Ved innandørs-VM 1997 i Paris svinga ho seg over 4,40 og sette ny verdsrekord innandørs.
I åra frå 1999 til 2003 sette Dragila årleg verdsrekord i stavhopp. Den 21. august 1999 gjekk ho over 4,60 m, medan ho den 23. juli 2000 klarde 4,63 m. Ho auka til 4,70 m den 28. april 2001 og til 4,71 m den 9. juli i 2002. Hennar siste verdsrekordnotering, 4,81 meter oppnådde ho 9. juni 2003.
Dragila vart nummer fire i Paris-VM 2003 og sette landsrekord då ho vart nummer to etter Jelena Isinbajeva ved innandørs-VM 2004 i Budapest. Sommaren 2004 gjekk ho over 4,83 meter under eit stemne i Ostrava og sette sin gjeldande personlege rekord. Men både under Sommar-OL 2004 og friidretts-VM 2005 bomma ho i kvalifiseringa.
Etter to år med skadar var Dragila i 2008 i stand til å ta seg over 4,70 meter, derimot lukkast ho ikkje å kvalifisere seg til Sommar-OL i Beijing. Ho deltok i friidretts-VM 2009 og rauk ut i kvalifiseringa.
Bobby Morrow
Bobby Joe Morrow var ein USA-amerikansk friidrettsutøvar frå Harlingen i Texas som vann tre gullmedaljar i sprintøvingane under Sommar-OL 1956 i Melbourne.
Aktiv
I november 1956 reiste Morrow til Melbourne og sommarleikane med det USA-amerikanske sprintlaget, og returnerte med tre gullmedaljar. Fyrst vann han 100 meter på 10,5 sekundar. Tre dagar seinare sprang han inn til 20,6 sekundar på 200 meter, tangering av verdsrekorden, med landsmennene Andy Stanfield og Thane Baker på dei andre medaljeplassane. Den 1. desember sprang han ankeretappen i 4 x 100 meter stafett og suste inn til verdsrekord på tida 39,5, etter at Ira Murchison, Leamon King og Thane Baker hadde teke seg av dei andre etappane. Sovjetunionen fekk sølv etter 39,8 sekundar.
Etter OL-sesongen heldt Morrow fram med å dominere på nasjonalt nivå til han la opp i 1958. Han gjorde comeback i 1960-sesongen, men makta ikkje å kvalifisere seg til sommarleikane i Roma.
De Mysteriis Dom Sathanas
Songen «From the Dark Past» vart opphavleg kalla «Materialized in Stone», men måtte endrast på grunn av at namnet blei brukt av Marduk på plata Opus Nocturne eit par månader før De Mysteriis Dom Sathanas.
Tittel og omslag
Tittelen De Mysteriis Dom Sathanas er eit uttrykk på latin som Euronymous omsette «Herre Satans Løynlege Skikkar», men ordrett vert det noko som «Herre Satan om mysterium». Plateomslaget er svart, og viser austsida av Nidarosdomen i Trondheim i lilla eller blått.
Bonne Gauguin
Ingeborg Kathrine Gauguin, best kjend som Bonne Gauguin, var ein norsk skodespelar og dansepedagog.
Gauguin var dotter av arkitekt Thomas Krenkel Jelstrup (1863-1917) og Emilie Constanse «Milly» (f. Winter-Hjelm) (1876-1955). Ho utdanna seg til dansepedagog i Tyskland. På 1930-talet flytta ho til Trondheim og debuterte ved Trøndelag Teater.
I 1941 gifta ho seg med biletkunstnaren Paul René Gauguin, som var scenograf ved Unge Trøndelag Teater 1939–1945. Dei flytta til Oslo i I 1946, der ho fekk engasjement ved Studioteatret. Ekteskapet vart oppløyst før 1950. Då Studioteatret vart nedlagt, byrja ho å arbeide ved Riksteatret og arbeidde også ved Folketeatret og i mindre grad ved Det norske teatret, Radioteatret, Fjernsynsteatret og i norske filmar. Ein av dei siste teaterframsyningane hennar var som læraren i Grease i regi av Stein Winge i 1984.
Chris Colfer
Christopher Paul Colfer, kjend som Chris Colfer er ein amerikansk skodespelar, songar og forfattar. Han er best kjend for sin rolle som Kurt Hummel i den amerikanske TV-serien Glee.
Rick Vito
Richard F. «Rick» Vito er ein USA-amerikansk gitarist og songar. Han var ein del av Fleetwood Mac mellom 1987 og 1991. Vito tok over som sologitarist etter at Lindsey Buckingham slutta i Fleetwood Mac. Han er mest kjend for blues- og slidegitarstilen sin, og er påverka av gitaristar som Elmore James, Robert Nighthawk, B.B. King, Alvino Rey, Les Paul, Mohan Bhatt, George Harrison og Keith Richards.
Chris Colfer
Han er opent homofil.
Rick Vito
Vito spelte på Bob Seger sine album sidan 1986. Han spelte ein kjend slidegitarsolo på Bob Seger-songen «Like a Rock», som vart nytta i ein reklame for Chevy. Han var lenge medlem i turnebandet til Bonnie Raitt i 1990-åra. Rick har òg spelt med John Mayall, Jackson Browne, Little Richard, Roger McGuinn, Bobby Whitlock, Dobie Gray, John Fogerty, Delaney & Bonnie, Albert Collins, Dolly Parton og Maria Muldaur, blant fleire.
Fylkesveg 290 i Nordland
Fylkesveg 290 i Nordland går mellom Ivarrud og Kroken i Hattfjelldal kommune. Vegen er 18,3 km lang.
Love Sick
Framføringar
I følgje nettsida til Dylan er songen blitt framført på konsertar over 800 gonger. Då Dylan framførte songen under Grammyprisutdelinga i 1998 hoppa dansaren Michael Portnoy på scenen utan skjorte og med orda «Soy Bomb» måla på brystet. Ein video av denne framføringa med Portnoy redigert ut, finst på ein bonus-DVD av den avgrensa versjonen av albumet Modern Times frå 2006.
Andre versjonar
Songen er blitt spelt av mange artistar, mellom andre The White Stripes og Mariachi El Bronx.
Innhald
'Love Sick: Dylan Alive! Vol. 1 Japansk dobbel-EP:'
Plate 1 Plate 2
CD1 (COL 665997 2):
CD2 (COL 665997 5):
2-spors CD (COL 665997 1):
Victoria's Secret eksklusiv EP:
Songen L.A. Woman
«L.A. Woman» er ein song av det amerikanske bandet The Doors. Songen er tittelsporet på albumet L.A. Woman frå 1971, det siste albumet med frontmannen Jim Morrison før han døydde.
I avslutninga på songen syng Morrison fleire gonger Mr. Mojo Risin', som er eit anagram av «Jim Morrison».
Songen vart spelt inn i The Doors Workshop på Santa Monica Boulevard i West Hollywood i Los Angeles, mellom desember 1970 og januar 1971. Marc Benno var andregitarist på innspelinga, medan Jerry Scheff spelte bassgitar.
Albumversjonen startar med eit bassriff som høyrest ut som «God Save the Queen» eller «My Country Tis of Thee».
Video
I 1985, 14 år etter Morrison døydde, regisserte Ray Manzarek ein musikkvideo for songen. Han vart vist på MTV og finst i Doors-filmen Dance on Fire.
Brigitte Oertli
Brigitte Oertli er ein sveitsisk tidlegare skirennar frå Egg i kantonen Zürich. Ho vann to OL-sølv i 1988 og ein VM-bronse året etterpå. Både i 1985 og 1988 kom ho på andreplass i verdscupen i alpint.
Lützow-Holmbukta
Lützow-Holmbukta er ei stor bukt på kysten av Dronning Maud Land i Antarktis mellom Riiser-Larsenhalvøya og kysten like aust for Flatvær. Ho vart oppdaga av kaptein Hjalmar Riiser-Larsen under to flyturar frå ekspedisjonsfartøyet hans «Norvegia» den 21. og 23. februar 1931. Ho er kalla opp etter kommandør Finn Lützow-Holm i Det norske luftforsvaret, som var pilot for kaptein Riiser-Larsen på «Aagaard» i 1935.
Brigitte Oertli
Aktiv
Oertli meisterskapsdebuterte internasjonal under VM i alpint 1985 i Bormio. Der kom ho femteplass i slalåmtevlinga og åttandeplass i utforløypa. Ho deltok også i VM i alpint 1987 i Crans-Montana, og vart nummer 10 i super-G og nr 11 i storslalåm.
Under vinter-OL 1988 i Calgary tok Oertli sølv i utfor, bak den suverene vinnaren Marina Kiehl frå Vest-Tyskland. Ho gjentok bragda i kombinasjonen, då bakom Anita Wachter. Under VM i alpint 1989 i Vail i Colorado fekk ho bronse i kombinasjonsøvinga, etter Tamara McKinney og landsmannen Vreni Schneider.
Gjennom si tid som aktiv vann Oertli ni verdenscuprenn, sju av dei i den alpine kombinasjonen. Ho vann kombinasjonsdelen i verdscupen heile fire sesongar (1985, 1987-89). Ho gjekk første gongen til topps i verdscupen 9. desember 1984, den siste sigeren kom 10. desember 1989. Flest sigrar oppnådde ho i 1988-sesongen, då ho også vann sin einaste siger i slalåm og sin einaste i utfor.
To gongar kom Oertli på andreplass i verdscupen i alpint for kvinner, høvesvis 1985 og 1988. I 1985 var ho med på ein sveitsisk storeslem, Michela Figini vann då verdscupen i alpint føre Oertli, 259 poeng mot 218, med Maria Walliser på tredjeplass. I tillegg kom Erika Hess på ein delt fjerdeplass.
Oertli la opp i 1990.
Anna Seghers
Anna Seghers, eigentleg Netty Radványi, var ein tysk forfattar.
Edith Roger
Edith Roger var ein norsk dansar, koreograf og teaterinstruktør.